મોટા ભાગના ઘરોમાં જૂની પેઢીના પતિ-પત્ની સાથે બેસીને સ્નેહભરી વાતો ન કરી શકતા. ‘વડીલોને ખોટું લાગશે.. આ તો અયોગ્ય કહેવાય..’ એવું કેટકેટલુંય વિચારીને વડીલો ઘરે હોય ત્યારે પત્ની કદીયે એનાં પતિની બાજુમાં ખાટલે ન બેસતી. અને પતિ પણ કદી એને ‘પ્રેમ કરે છે.’ એવું ન કહેતો. જ્યારે આજનો યુવાન પતિ બેઝિજક “આઇ લવ યુ.” કહી દે છે. ને પત્ની પણ આંકડિયા ભીડીને સાથે ચાલી શકે છે. ત્યારે આમ આંકડિયા ભીડીને ચાલતા કે એક સોફે બેસીને હસી-મજાક કરતા યુગલને જોઈ ‘એને તો શરમ જ નથી, ઇજ્જત નથી રાખતાં, અમને ગણકારતા નથી.’ જેવી વાતો આદરીએ તો એવી વાતો કરતા પહેલાં સમજી લેવું જોઈએ કે એમાં એ યુગલનો કોઈ વાંક નથી. એ જેવા છે એવા દુનિયા સામે પ્રગટ થાય છે. એને ઢોળ ચડાવેલા દાગીના જેવું વર્તન નથી પસંદ !